Document ID: 32000D0680

Komisijas Lēmums
(2000. gada 30. oktobris),
ar ko apstiprina ārkārtas rīcības plānus putnu gripas un Ņūkāslas slimības kontrolei
(izziņots ar dokumenta numuru C(2000) 3136)
(Dokuments attiecas uz EEZ)
(2000/680/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 19. maija Direktīvu 92/40/EEK, ar ko ievieš Kopienas pasākumus putnu gripas kontrolei [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 17. panta 4. punktu,
ņemot vērā Padomes 1992. gada 14. jūlija Direktīvu 92/66/EEK, ar ko ievieš Kopienas pasākumus Ņūkāslas slimības kontrolei [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 21. panta 4. punktu,
tā kā:
(1) Putnu gripa un Ņūkāslas slimība ir slimības, kas skar putnu sugas.
(2) Kritēriji, kas jāpiemēro, izstrādājot ārkārtas rīcības plānus putnu gripas un Ņūkāslas slimības kontrolei, ir noteikti attiecīgi Direktīvas 92/40/EEK VI pielikumā un Direktīvas 92/66/EEK VII pielikumā.
(3) Ārkārtas rīcības plāna kritēriji, kas uzskaitīti divos iepriekšminētajos pielikumos, ir identi.
(4) Slimības kontroles pasākumi, kas jāpiemēro putnu gripas vai Ņūkāslas slimības uzliesmojuma gadījumā, balstās uz vienādiem principiem un ietver mājputnu ražotājus, kautuvju un pārstrādes rūpnīcu operatorus, attiecīgās jomas veterinārārstus un diagnostikas laboratorijas. Tādēļ ir iespējams sagatavot ārkārtas rīcības plānu, kas reizē attiecas uz putnu gripu un Ņūkāslas slimību.
(5) Dalībvalstis ir iesniegušas apstiprināšanai valsts ārkārtas rīcības plānus, kuros uzskaitīti un precizēti pasākumi, kas jāveic putnu gripas vai Ņūkāslas slimības uzliesmojuma gadījumā.
(6) Pēc tam, kad pārbaudīta šo plānu atbilstība noteiktajiem kritērijiem un vēlamajiem mērķim, kas jāsasniedz, notiek šo plānu efektīva īstenošana.
(7) Dalībvalstis izstrādā rīcības variantus un veic praktiskas nodarbības, lai nodrošinātu plānu efektivitāti.
(8) Dalībvalstīm ir pienākums regulāri atjaunināt plānus.
(9) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Pielikumā uzskaitīto dalībvalstu iesniegtie ārkārtas rīcības plāni putnu gripas un Ņūkāslas slimības kontrolei ir apstiprināti.
2. pants
Šis lēmums ir adresēts dalībvalstīm.
Briselē, 2000. gada 30. oktobrī

Labels: 18
6